ກອງປະຊຸມໃຫຍ່ ຄັ້ງທີ X ຜູ້ແທນຊາວໜຸ່ມປະຊາຊົນປະຕິວັດລາວ ກະຊວງ ໂຍທາທິການ ແລະ ຂົນສົ່ງ
ກອງປະຊຸມໃຫຍ່ ຄັ້ງທີ X ຜູ້ແທນຊາວໜຸ່ມປະຊາຊົນປະຕິວັດລາວ ກະຊວງໂຍທາ ທິການ ແລະ ຂົນສົ່ງ ໄດ້ໄຂຂຶ້ນວັນທີ 11 ມີນາ 2015 ທີ່ຫ້ອງປະຊຸມໃຫຍ່ ກະຊວງ ຍທຂ ໂດຍການເປັນປະທານຂອງ ສະຫາຍ ບຸນຈັນ ສິນຣາຊະວົງ ກຳມະການສູນກາງຊາວໜຸ່ມປະຊາຊົນປະຕິວັດລາວ, ເລຂາຄະນະບໍລິຫານງານຊາວໜຸ່ມກະຊວງ ຍທຂ; ໂດຍເປັນກຽດເຂົ້າຮ່ວມຂອງ ສະຫາຍ ດຣ. ບຸນຈັນ ສິນທະວົງ ເລຂາຄະນະພັກ, ລັດຖະມົນຕີວ່າການກະຊວງ ຍທຂ; ສະຫາຍ ດຣ. ວິໄລວົງ ບຸດດາຄຳ ເລຂາຄະນະພັກ, ເລຂາຄະນະບໍລິຫານງານສູນກາງຊາວໜຸ່ມປະຊາຊົນ ປະຕິວັດ ລາວ; ສະຫາຍ ນາງ ວິໄລຄຳ ໂພສາລາດ ຄະນະພັກ, ລັດຖະມົນຕີຊ່ວຍວ່າການ, ຜູ້ຊີ້ນຳອົງການຈັດຕັ້ງມະຫາຊົນ ກະຊວງ ຍທຂ; ສະຫາຍ ລັນ ແສງອາພອນ ເລຂາໜ່ວຍພັກ, ຫົວໜ້າກົມຈັດຕັ້ງແລະ ພະນັກງານ; ມີແຂກຖືກເຊີນ ແລະຜູ້ແທນສະມາຊິກຊາວໜຸ່ມເຂົ້າຮ່ວມ.
ກອງປະຊຸມໃຫຍ່ຄັ້ງນີ້ ໄດມີຜູ້ແທນສະມາຊິກຊາວໜຸມສົມບູນເຂົ້າຮ່ວມທັງໝົດ133 ສະຫາຍ ທີມາຈາກ 21 ໜ່ວຍຊາວໜຸ່ມຮາກຖານ ທີ່ຂື້ນກັບກະຊວງ ແລະ ເປັນຜູ້ແທນໃຫ້ສະມາຊິກຊາວໜຸ່ມຈາກທັງໝົດ 1,339 ສະຫາຍ, ຍິງ 468 ສະຫາຍ.
ກອງປະຊຸມໃຫຍ່ໄດ້ຕົກລົງເຫັນດີເຫັນພ້ອມ ເປັນເອກະພາບຕໍ່ກັບບົດລາຍງານການເມືອງຂອງຄະນະບໍລິຫານງານຊາວໜຸ່ມກະຊວງ ຍທຂ ທີສະເໜີໂດຍ ສະຫາຍ ຮອງເລຂາຄະນະບໍລິຫານງານຊາວໜຸ່ມກະຊວງ. ບົດລາຍ ງານການເມືອງດັ່ງກ່າວ ໄດ້ສະຫຼຸບສັງລວມ ແລະ ຕີລາຄາສະພາບການເຄື່ອນໄຫວວຽກງານຂອງຄະນະບໍລິຫານງານ ຊາວໜຸ່ມກະຊວງ ໄດ້ຢ່າງຖືກຕ້ອງ, ຍົກໃຫ້ເຫັນໄດ້ສະພາບການຕົວຈິງຢ່າງຈະແຈ້ງສັດເຈນ ຕິດພັນກັບການສະທ້ອນໃຫ້ເຫັນ ດ້ານດີ, ດ້ານອ່ອນ, ຂໍ້ຄົງຄ້າງ ແລະ ບາງບົດຮຽນອັນປະເສີດທີ່ສາມາດຖອດຖອນໄດ້ຈາກພຶດຕິກຳຕົວຈິງ. ບົດລາຍງານການເມືອງດັ່ງກ່າວ ໄດ້ຕີລາຄາຄືນຜົນຂອງການຈັດຕັ້ງປະຕິບັດມະຕິກອງປະຊຸມໃຫຍ່ຄັ້ງທີ IX, ການຄົ້ນຄ້ວາການຈັດຕັ້ງຜັນຂະຫຍາຍຂໍ້ແຂ່ງຂັນ 4 ບຸກ ຂອງ ຊປປລ ຕິດພັນກັບຂໍ້ແຂ່ງຂັນຮັກຊາດແລະ ພັດທະນາ, ການປະຕິບັດຕາມທິດຊີ້ນຳຂອງພັກ ໃນວຽກງານ 3 ສ້າງ. ພ້ອມນີ້ ບົດລາຍງານຍັງໄດ້ສະເໜີໃຫ້ເຫັນທິດທາງແຜນການ ແລະ ໜ້າທີຂອງຄະນະບໍລິຫານງານຊາວໜຸ່ມຊຸດໃໝ່ ທີ່ຈະຕ້ອງໄດ້ມີການນຳພາ ແລະ ຈັດຕັ້ງປະຕິບັດວຽກງານຊາວໜຸ່ມ ແຕ່ປີ 2015 ເຖິງປີ 2020 ໃຫ້ບັນລຸຕາມແຜນການ ຢ່າງມີຫົວຄິດປະດິດສ້າງ ມີສີສັນ ຫຼາຍຮູບຫຼາຍສີ ໃຫ້ສາມາດສືບຕໍ່ເພີ່ມທະວີໄດ້ບົດບາດການນຳພາ ແລະ ການຈັດຕັ້ງປະຕິບັດຂໍ້ແຂ່ງຂັນ 4 ບຸກ ຕິດພັນກັບຂໍ້ແຂ່ງຂັນຮັກຊາດແລະ ພັດທະນາ ຂອງພັກ ຢ່າງມີປະສິດທິຜົນສູງ.
ກອງປະຊຸມໃຫຍ່ ໄດ້ສະແດງຄວາມຊົມເຊີຍຢ່າງສຸດໃຈ ຕໍ່ບົດສຳຫຼວດການນຳພາຂອງຄະນະບໍລິຫານງານຊາວໜຸ່ມກະຊວງ ຍທຂ ສະໄໝທີ IX ຢ່າງພ້ອມພຽງກັນ. ບົດສຳຫຼວດດັ່ງກ່າວໄດ້ຊີ້ໃຫ້ເຫັນເຖິງ ຈຸດດີ, ຈຸດອ່ອນ ແລະ ຂໍ້ຄົງຄ້າງ ຂອງການຊີ້ນຳໆພາຂອງຄະນະບໍລິຫານງານຊາວໜຸ່ມ ກໍ່ຄື ຄວາມຮັບຜິດຊອບຂອງບັນສະຫາຍສະມາຊິກຊາວໜຸ່ມທັງໝົດ ຢ່າງກົງໄປກົງມາ ໂດຍຜ່ານການສຳຫຼວດຕົນເອງ ແລະ ການສຳຫຼວດຂອງໜຸ່ມຄະນະ. ກອງປະຊຸມໃຫຍ່ ໄດ້ສັນລະເສີນ ເຖິງດ້ານດີທີຄະນະບໍລິຫານງານຊາວໜຸ່ມ ໄດ້ບາກບັ່ນພາກພຽນພະຍາຍາມ ດ້ວຍຈິດໃຈອັນແຮງກ້າ ມານະອົດທົນ ແລະ ເສຍສະຫຼະ ສາມາດຍາດໄດ້ຜົນງານອັນໃຫຍ່ຫຼວງຂອງການຈັດຕັ້ງປະຕິບັດວຽກງານໃນໄລຍະ 5 ປີ ຜ່ານມາຢ່າງເປັນເຈົ້າການ.
ກອງປະຊຸມໃຫຍ່ໄດ້ປ່ອນບັດຄັດເລືອກເອົາຄະນະບໍລິຫານງານຊາວໜຸ່ມ ກະຊວງ ຍທຂ ສະໄໝທີ X ຈໍານວນ 15 ສະຫາຍ ຊຶ່ງປະກອບໄປດ້ວຍບັນດາສະຫາຍ ທີ່ມີຄວາມຮູ້ຄວາມສາມາດ, ມີບົດຮຽນໃນການນຳພາວຽກງານຊາວໜຸ່ມ, ເປັນບຸກຄົນທີມີຄວາມຊື່ສັດ ບໍລິສຸດ, ຈົ່ງຮັກພັກດີຕໍ່ພາລະກິດປະຕິວັດຂອງພັກ ດັ່ງລາຍຊື່ລຸ່ມນີ້:
- ສະຫາຍ ລິດຕາ ຂັດທິຍະ
- ສະຫາຍ ຈັນທະລາ ພິມມະຈັກ
- ສະຫາຍ ບຸນມາ ຫລວງບັນດິດ
- ສະຫາຍ ນ ພະວົງສຸກ ສຸນາບັນດິດ
- ສະຫາຍ ສົມພາວັນ ກິ່ງສະດາ
- ສະຫາຍ ນ ແສງອຳໄພ ນະສີປະເສີດ
- ສະຫາຍ ດຣ ຕຸລາວັນ ວົງໄຊ
- ສະຫາຍ ດຣ ບຸນຕາ ອ່ອນນາວົງ
- ສະຫາຍ ສາຍພອນ ຖະໜອມຈິດ
- ສະຫາຍ ນ ດວງປີ ຈັນທະວົງ
- ສະຫາຍ ນ ສົມຈິດ ພາວະດີ
- ສະຫາຍ ທອງດອມ ຈັນທະລາ
- ສະຫາຍ ສີສະຫວາດ ສຸທຳມະວົງ
- ສະຫາຍ ອາລຸນຈັນໃສ ບຸນໄຊທິບ
- ສະຫາຍ ຄຳແສງ ອາລີ
ກອງປະຊຸມຄັ້ງປະຖົມມະລຶກຂອງຄະນະບໍລິຫານງານຊາວໜຸ່ມ ກະຊວງ ຍທຂ ສະໄໝທີ X ໄດ້ຕົກລົງເຫັນດີເປັນເອກະພາບກັນ ເລືອກເອົາຄະນະປະຈຳ 7 ສະຫາຍ, ເລືອກເອົາເລຂາ, ຮອງເລຂາ ແລະ ປະທານກວດກາ ດັ່ງນີ້:
ເລຂາ, ຮອງເລຂາຄະນະບໍລິຫານງານຊາວໜຸ່ມກະຊວງ ຍທຂ.
- ສະຫາຍ ລິດຕາ ຂັດທິຍະ ເປັນເລຂາຄະນະບໍລິຫານງານຊາວໜຸ່ມ
- ສະຫາຍ ຈັນທະລາ ພິມມະຈັກ ເປັນຮອງເລຂາຄະນະບໍລິຫານງານຊາວໜຸ່ມ
- ສະຫາຍ ບຸນມາ ຫລວງບັນດິດ ເປັນຮອງເລຂາຄະນະບໍລິຫານງານຊາວໜຸ່ມ
- ສະຫາຍ ນ ພະວົງສຸກ ສຸນາບັນດິດ ເປັນຮອງເລຂາຄະນະບໍລິຫານງານຊາວໜຸ່ມ
ຄະນະປະຈຳຄະນະບໍລິຫານງານຊາວໜຸ່ມກະຊວງ ຍທຂ.
- ສະຫາຍ ລິດຕາ ຂັດທິຍະ
- ສະຫາຍ ຈັນທະລາ ພິມມະຈັກ
- ສະຫາຍ ບຸນມາ ຫລວງບັນດິດ
- ສະຫາຍ ນ ພະວົງສຸກ ສຸນາບັນດິດ
- ສະຫາຍ ສົມພາວັນ ກິ່ງສະດາ
- ສະຫາຍ ນ ແສງອຳໄພ ນະສີປະເສີດ
- ສະຫາຍ ດຣ ຕຸລາວັນ ວົງໄຊ
ປະທານກວດກາ,ຮອງປະທານກວດກາຄະນະບໍລິຫານງານຊາວໜຸ່ມກະຊວງ ຍທຂ.
- ສະຫາຍ ບຸນມາ ຫລວງບັນດິດ
- ສະຫາຍ ນ ດວງປີ ຈັນທະວົງ
- ສະຫາຍ ດຣ ຕຸລາວັນ ວົງໄຊ
ກອງປະຊຸມໄດ້ຄັດເລືອກຜູ້ແທນສົມບູນ ແລະ ຜູ້ແທນສຳຮອງໄປຮ່ວມກອງປະຊຸມໃຫຍ່ຜູ້ແທນຊາວໜຸມທົ່ວປະເທດ ຄັ້ງທີ VII.
- ສະຫາຍ ລິດຕາ ຂັດທິຍະ ຜູ້ແທນສົມບູນ
- ສະຫາຍ ຈັນທະລາ ພິມມະຈັກ ຜູ້ແທນສົມບູນ
- ສະຫາຍ ບຸນມາ ຫລວງບັນດິດ ຜູ້ແທນສົມບູນ
- ສະຫາຍ ນ ພະວົງສຸກ ສຸນາບັນດິດ ຜູ້ແທນສົມບູນ
- ສະຫາຍ ສົມພາວັນ ກິ່ງສະດາ ຜູ້ແທນສົມບູນ
- ສະຫາຍ ນ ແສງອຳໄພ ນະສີປະເສີດ ຜູ້ແທນສົມບູນ
- ສະຫາຍ ດຣ ຕຸລາວັນ ວົງໄຊ ຜູ້ແທນສົມບູນ
- ສະຫາຍ ດຣ ບຸນຕາ ອ່ອນນາວົງ ຜູ້ແທນສຳຮອງ
- ສະຫາຍ ນ ສົມຈິດ ພາວະດີ ຜູ້ແທນສຳຮອງ
ກອງປະຊຸມໃຫຍ່ ຖືເປັນກຽດຢ່າງສູງ ທີ່ໄດ້ຮັບຟັງ ຄຳເຫັນຊີ້ນຳ ຂອງສະຫາຍ ເລຂາຄະນະພັກ, ລັດຖະມົນຕີວ່າການ ກະຊວງ ໂຍທາທິການ ແລະ ຂົນສົ່ງ ແລະ ໄດ້ຮັບຟັງໂອວາດ ຂອງ ສະຫາຍ ເລຂາຄະນະພັກ, ເລຂາຄະນະບໍລິຫານງານສູນກາງຊາວໜຸ່ມປະຊາຊົນປະຕິວັດລາວ, ຊຶ່ງທັງສອງ ສະຫາຍ ໄດ້ໃຫ້ທິດຊີ້ນຳ ເປັນເຂັ້ມທິດເຍືອງທາງ ແລະ ເປັນແວນແຍງທີສະທ້ອນໃຫ້ເຫັນເສັ້ນທາງເດີນທີສະຫວ່າງສະໄຫວທັງເປັນສິ່ງຄວາມທ້າທາຍຄວາມສາມາດຂອງຄະນະບໍລິຫານງານຊາວໜຸ່ມກະຊວງ ໂຍທາທິການ ແລະ ຂົນສົ່ງ ຊຸດໃໝ່ ກໍ່ຄື ສະມາຊິກຊາວໜຸ່ມທຸກສະຫາຍ.
ກອງປະຊຸມໃຫຍ່ໄດ້ຍ້ອງຍໍສັນລະເສີນຢ່າງສຸດໃຈ ຕໍ່ຄະນະນຳ, ສະມາຊິກຊາວໜຸ່ມ, ໄວໜຸ່ມ ແລະ ມະຫາຊົນ ໃນຂອບເຂດ ກະຊວງ ຍທຂ ທີ່ໄດ້ເສີມຂະຫຍາຍມູນເຊື້ອ ຄວາມສາມັກຮັກແພງເປັນປຶກແຜນ, ມີຄວາມຈົງຮັກພັກດີຕໍ່ປະເທດຊາດ ຕໍ່ລະບອບສັງຄົມນິຍົມ, ມີຈິດໃຈເປັນນ້ຳໜື່ງໃຈດຽວກັນ ຜ່ານຜຜ່າຄວາມຫຍຸ້ງຍາກ, ຜ່ານບົດທົດສອບນາໆປະການຢ່າງເດັດດ່ຽວ, ຍ້ອນມີຄຸນສົມບັດສິນທຳປະຕິວັດ, ມີຄວາມເສຍສະລະ ຍຶດຖືຜົນປະໂຫຍດສ່ວນລວມເໜືອກ່ວາຜົນປະໂຫຍດສ່ວນຕົວ ໜັກແໜ້ນປະຕິບັດຕາມນະໂຍບາຍຂອງພັກ-ລັດ ກໍ່ຄືແຜນການຂອງຄະນະພັກກກະຊວງວາງອອກ.
ກອງປະຊຸມໃຫຍ່ ຮຽກຮ້ອງໃຫ້ຄະນະນຳ ແລະ ສະມາຊິກຊາວໜຸ່ມໆທັງໝົດ ຈົ່ງອອກແຮງຄົ້ນຄ້ວາເຊື່ອມຊື່ມ ທິດທາງໜ້າທີ ແລະ ພາລະກິດປະຕິວັດຂອງຕົນ ຕາມການຕົກລົງຂອງກອງປະຊຸມໃຫຍ່ຄັ້ງນີ້ ໂດຍເຊີດຊູສະຕິຕໍ່ການຈັດຕັ້ງ, ມີລະບຽບວິໃນ, ຝຶກຝົນຫຼໍ່ຫຼອມຄຸນສົມບັດສິນທຳປະຕິວັດ, ຍົກລະດັບຄວາມຮູ້ຄວາມສາມາດຮອບດ້ານໃຫ້ສູງຂື້ນເປັນລຳດັບຢ່າງບໍຢຸດຢັ້ງ, ຕັ້ງໜ້າສ້າງຜົນງານ ແລະ ວິຊາສະເພາະໃຫ້ພົ້ນເດັ່ນຕາມຂະແໜງການຕົນຢ່າງມີປະສິດທິພາບປະສິດທິຜົນສູງ ໄປພ້ອມໆກັບການສ້າງຕົນໃຫ້ເປັນຊ່ຽວຊານສະເພາະດ້ານ. ສືບຕໍ່ສົ່ງເສີມ ແລະ ຊຸກຍູ້ສະມາຊິກຊາວໜຸ່ມຕົວແບບຕາມຂະແໜງການ ໂຍທາທິການ ແລະ ຂົນສົ່ງ ໃຫ້ປະກົດຜົນເປັນຈິງ.
ກອງປະຊຸມໃຫຍ່ ຍັງຮຽກຮ້ອງເພີ່ມເຕີມ ໃຫ້ຄະນະບໍລິຫານງານຊາວໜຸ່ມ, ຄະນະໜ່ວຍຊາວໜຸ່ມຮາກຖານ ແລະ ຜູ້ແທນສົມບູນ ຈົ່ງນຳເອົາແນວຄິດຈິດໃຈ ເນື້ອໃນຮູບການອັນປະເສີດ ແລະຜົນສຳເລັດຂອງກອງປະຊຸມໃຫຍ່ໃນຄັ້ງນີ້ ໄປຈັດຕັ້ງເຜີຍແຜ່ໃຫ້ສະມາຊິກຊາວໜຸ່ມຢູ່ໃນກົມກອງຂອງຕົນໄດ້ຮັບຊາບ ແລະ ເຂົ້າໃຈແຈ້ງ ຕໍ່ທິດທາງແຜນການ ແລະ ໜ້າທີຊາວໜຸ່ມ ທີຈະຕ້ອງເຊີຊູຄວາມເປັນເຈົ້າການຢ່າງຕັ້ງໜ້າ, ສູ້ຊົນ, ບຸກບືນ, ຟົດຟື້ນປະຕິວັດ, ປະຕິບັດຕົນໃຫ້ຢູ່ໃນທ່າກຽມພ້ອມກາຍເປັນກຳລັງແຮງກຳລັງໜູນ, ເປັນສິນໄຊຂອງຍຸກສະໄໝ ເປັນແຂນຂວາ ແລະ ເປັນຜູ້ສືບທອດຂອງພັກຢ່າງແທ້ຈິງ.